
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1700 

5 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. Φ.82215/2154/3.2.2004 
(Φ.Ε.Κ. 282/10.2.2004 τ. Β') απόφασης του Υφυ¬ 
πουργού Εσωτερικών, Δημόσιας Διοίκησης και 

Αποκέντρωσης. 1 

Καθιέρωση υπερωριακής εργασίας υπαλλήλων της 
Δ/νσης Κρατικών Λαχείων και της Υπηρεσίας Επι¬ 
τρόπου του Ελεγκτικού Συνεδρίου στο Υπουργείο 
Οικονομίας και Οικονομικών για το έτος 2005... 2 

Τροποποίηση απόφασης «Σύσταση Επιτροπών, Ορι¬ 
σμός Μελών Επιτροπών για την Αξιολόγηση Εκ¬ 
παιδευτικών Κειμένων των Σχολών Εμπορικού 

Ναυτικού». 3 

Συμπλήρωση του Οργανισμού Εσωτερικής Υπηρεσί¬ 
ας του Δήμου Αιγίου. 4 


Έγκριση της υπ’ αριθμ. 11/2005 απόφασης του Διοι¬ 
κητικού Συμβουλίου, περί ψήφισης του Οργανι¬ 
σμού Εσωτερικής Υπηρεσίας του Ν.Π.Δ.Δ. με την 
επωνυμία «Δημοτικό Λιμενικό Ταμείο Δήμου Αι¬ 


γίου» . 5 

Τροποποίηση - συμπλήρωση του Οργανισμού Εσω¬ 
τερικής Υπηρεσίας του Δήμου Ωλενίας. 6 


Κατάργηση Νομικού Προσώπου με την επωνυμία 
«Σχολική Επιτροπή Δημοτικού Σχολείου και Νη¬ 
πιαγωγείου Λυγιάς» και σύσταση δύο (2) νέων 
Νομικών Προσώπων με την επωνυμία α) «Σχολι¬ 
κή Επιτροπή Δημοτικού Σχολείου ΔΔ. Λυγιά Δή¬ 
μου Ναύπακτού» και β) «Σχολική Επιτροπή Νηπι¬ 
αγωγείου ΔΔ Λυγιά Δήμου Ναύπακτού». 7 

Έγκριση υπέρβασης ανώτατου ορίου των επιτρε- 
πομένων ημερών μετακίνησης εκτός έδρας των 
υπαλλήλων του κλάδου ΤΕ Τεχνολογίας Γεωπο¬ 
νίας και Δασοπονίας που υπηρετούν στη Δ/νση 

Γεωργίας της Ν.Α. Αχάίας. 8 

Τροποποίηση της υπ’ αριθμ. ΕΣ: 1884/22.1.1993 από¬ 
φασης του Νομάρχη Ιωαννίνων, περί σύστασης 
αμιγούς Κοινοτικής Επιχείρησης με την επωνυ¬ 
μία «ΚΟΙΝΟΤΙΚΗ ΕΠΙΧΕΙΡΗΣΗ ΤΟΥΡΙΣΤΙΚΗΣ & ΠΟ¬ 
ΛΙΤΙΣΤΙΚΗΣ ΑΝΑΠΤΥΞΗΣ ΔΟΛΟΥ», όπως σήμερα 

αυτή ισχύει. 9 

Σύσταση Νομικού Προσώπου με την επωνυμία «Δη¬ 
μοτική Βιβλιοθήκη Αμοργού». 10 


Σύσταση Νομικού Προσώπου με την επωνυμία «Αθλη¬ 
τικό Κέντρο Δήμου Αμοργού». 11 

Έγκριση υπερωριακής απασχόλησης υπαλλήλων Ν.Α. 
Κυκλάδων για Νοέμβριο και Δεκέμβριο 2005. 12 


Α ΠΟΦΑΣΕ ΙΣ 

Αριθ. Φ.82215/21329/2005 (1) 


Τροποποίηση της υπ’ αριθμ. Φ.82215/2154/3.2.2004 (Φ.Ε.Κ. 
282/10.2.2004 τ. Β') απόφασης του Υφυπουργού Εσω¬ 
τερικών, Δημόσιας Διοίκησης και Αποκέντρωσης. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 64 του ν. 2910/2001 (ΦΕΚ 
91/2.5.2001, τ.Α') «Είσοδος και παραμονή αλλοδαπών 
στην Ελληνική Επικράτεια. Κτήση της ελληνικής ιθα¬ 
γένειας με πολιτογράφηση και άλλες διατάξεις». 

2. Τις διατάξεις του άρθρου 12 του ν. 3284/2004 (Φ.Ε.Κ. 
217/10.11.2004, τ.Α') «Περί κυρώσεως του Κώδικα της Ελ¬ 
ληνικής Ιθαγένειας». 

3. Την υπ’ αριθμ. Φ.82215/2154/3.2.2004 (Φ.Ε.Κ. 282/ 
10.2.2004, τ. Β') απόφαση του Υφυπουργού Εσωτερικών, 
Δημόσιας Διοίκησης και Αποκέντρωσης, με θέμα «Συ¬ 
γκρότηση της Επιτροπής Πολιτογράφησης του άρθρου 
64, του ν. 2910/2001». 

4. Το γεγονός ότι ο γραμματέας της επιτροπής πολι¬ 
τογράφησης Παπανικολάου Αθανάσιος προάχθηκε ως 
Προϊστάμενος Τμήματος. 

5. Την υπ’ αριθμ. ΔΙΔΚ/Φ.1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτε¬ 
ρικών, Δημ. Διοικ. και Αποκέντρωσης, για ανάθεση 
αρμοδιοτήτων Υπουργού Εσωτερικών Δημ. Διοικ. και 
Αποκέντρωσης στον Υφυπουργό Αθ. Νάκο, που δημο¬ 
σιεύτηκε στο Φ.Ε.Κ. 527/τ.Β'/24.3.2004, αποφασίζουμε: 

Τροποποιούμε την υπ’ αριθμ. Φ. 82215/2154/3.2.2004 
(ΦΕΚ 282, τ. Β') απόφαση του Υφυπουργού Εσωτερικών, 
Δημόσιας Διοίκησης και Αποκέντρωσης και ορίζουμε 
ως γραμματέα της Επιτροπής Πολιτογράφησης την 
Δήμητρα Ρούτση, υπάλληλο του κλάδου ΠΕ Διοικητι¬ 
κού με σχέση εργασίας Ιδ. Δικαίου Αορίστου χρόνου 
της Διεύθυνσης Αστικής και Δημοτικής Κατάστασης 
του ΥΠΈΣ.ΔΔ.Α., προς αντικατάσταση του μέχρι τώρα 

γραμματέα Αθανάσιου Παπανικολάου για τους λόγους 
που αναφέρονται στο σκεπτικό της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2005 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

Αριθ. 2/57896/0022 (2) 

Καθιέρωση υπερωριακής εργασίας υπαλλήλων της Δ/ 
νσης Κρατικών Λαχείων και της Υπηρεσίας Επιτρό¬ 
που του Ελεγκτικού Συνεδρίου στο Υπουργείο Οικο¬ 
νομίας και Οικονομικών για το έτος 2005. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Του άρθρου 90 του κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 

Τις διατάξεις του άρθρου 29Α του ν. 1558/1985, όπως 
προστέθηκε με το άρθρο 27 του ν. 2081/1992 και αντικα- 
ταστάθηκε με το άρθρο 1 του ν. 2469/1997 (ΦΕΚ 38Α). 

2. Τις διατάξεις του άρθρου 16 του ν. 3205/2003 (ΦΕΚ 
297/Α/2003). 

3. Την υπ’ αριθμ. 2/40508/0004/23.7.2004 (ΦΕΚ 1185/ 
Β/3.8.2004) απόφαση μεταβίβασης αρμοδιοτήτων και 
της εξουσίας να υπογράφουν «Με εντολή Υφυπουρ¬ 
γού» στο Γενικό Γραμματέα Δημοσιονομικής Πολιτικής, 
στους Γενικούς Διευθυντές και στους Προϊσταμένους 
Διευθύνσεων και Τμημάτων του Γενικού Λογιστηρίου 
του Κράτους και της Γ ενικής Διεύθυνσης Δημόσιας Πε¬ 
ριουσίας και Εθνικών Κληροδοτημάτων». 

4. Το υπ’ αριθμ. 1098359/2330/0001Α/31.10.2005 έγγρα¬ 
φο της ΔΙ-Διοικητικού του Υπουργείου Οικονομικών. 

5. Το γεγονός ότι από την απόφαση αυτή προκαλείται 
δαπάνη είκοσι χιλιάδων τετρακοσίων ΕΥΡΩ (20.400) 
περίπου, η οποία θα βαρύνει τις πιστώσεις προϋπολογι¬ 
σμού εξόδων της Διεύθυνσης Κρατικών Λαχείων έτους 
2005 στον ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερω- 
ριακής εργασίας, α) για πενήντα επτά (57) μονίμους 
υπαλλήλους της Δ/νσης Κρατικών Λαχείων, μέχρι εί¬ 
κοσι (20) ώρες το μήνα για κάθε υπάλληλο, και για το 
χρονικό διάστημα από 1.10.2005 έως 31.12.2005 και β) για 
οκτώ (8) μονίμους υπαλλήλους της Υπηρεσίας Επιτρό¬ 
που του Ελεγκτικού Συνεδρίου στο Υπ. Οικονομίας και 
Οικονομικών και για τρεις (3) υπαλλήλους της Δ/νσης 
Κρατικών Λαχείων, (μικτό συνεργείο) μέχρι είκοσι (20) 
ώρες το μήνα στον καθένα, για το χρονικό διάστημα 
από 1.10.2005 έως 31.12.2005. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες μπορούν να 
μετέχουν και περισσότεροι υπάλληλοι καθώς και οι 
αποσπασμένοι εντός του ανωτέρω συνολικού αριθμού 
ωρών που εγκρίνονται με την παρούσα απόφαση. 

Η κατανομή των ανωτέρω ωρών στους υπαλλήλους 
θα γίνει με απόφαση του Διευθυντή των Κρατικών Λα¬ 
χείων στην οποία θα περιγράφεται και το συγκεκρι¬ 
μένο αντικείμενο των εργασιών που θα συντελεστούν. 
Ο Διευθυντής της Διεύθυνσης Κρατικών Λαχείων είναι 
υπεύθυνος για τον έλεγχο πραγματοποίησης της υπε- 


ρωριακής απασχόλησης καθώς και για τη βεβαίωση της 
εκτέλεσης των αντίστοιχων εργασιών. 

Η βεβαίωση αυτή αποτελεί προϋπόθεση για την κα¬ 
ταβολή της υπερωριακής αποζημίωσης. 

Η απόφαση αυτή, που ισχύει ένα μήνα πριν τη δημο¬ 
σίευση της, να δημοσιευθεί στην Εφημερίδα της Κυ¬ 
βερνήσεως. 

Αθήνα, 18 Νοεμβρίου 2005 

Με εντολή Υφυπουργού 
Ο Γ ενικός Γ ραμματέας Δημ/κής Πολιτικής 
Υπ. Οικονομίας και Οικονομικών 
ΓΙΩΡΓΟΣ ΚΟΥΡΗΣ 
-♦- 

Αριθ. 3625.12/14/2005 (3) 

Τροποποίηση απόφασης «Σύσταση Επιτροπών. Ορισμός 
Μελών Επιτροπών για την Αξιολόγηση Εκπαιδευτικών 
Κειμένων των Σχολών Εμπορικού Ναυτικού». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την υπ’ αριθμ. 4222.1/07/97/11.8.1997 υπουργική από¬ 
φαση ΥΕΝ «περί μεταβίβασης του δικαιώματος υπογρα¬ 
φής σε κατώτερα κλιμάκια του Υπουργείου Εμπορικής 
Ναυτιλίας» (ΦΕΚ 724 Β' 1997). 

2. Την υπ’ αριθμ. 3625.12/04/29.7.2005 απόφαση ΥΕΝ 
«Σύσταση Επιτροπών. Ορισμός Μελών Επιτροπών για 
την Αξιολόγηση Εκπαιδευτικών Κειμένων των Σχολών 
Εμπορικού Ναυτικού». 

3. Το υπ’ αριθμ. Φ 19.12/581/30.9.2005 έγγραφοΈνωσης 
Εφοπλιστών Ακτοπλοΐας, αποφασίζουμε: 

1) Τροποποιούμε την (2) σχετική απόφαση περί «Σύ¬ 
στασης Επιτροπών. Ορισμού Μελών Επιτροπών Αξιολό¬ 
γησης Εκπαιδευτικών Κειμένων πον Σχολών Εμπορικού 
Ναυτικού», όπως σήμερα ισχύει και ορίζουμε ως μέλος 
της Δεύτερης επιτροπής αξιολόγησης εκπαιδευτικών 
κειμένων, τον ΚΑΒΑΛΛΙΕΡΟ Νικόλαο, εκπρόσωπο της 
Ένωσης Εφοπλιστών Ακτοπλοΐας, σε αντικατάσταση 
του ΑΘΗΝΑΙΟΥ Αποστόλου. 

2) Κατά τα λοιπά ισχύει η (2) σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Νοεμβρίου 2005 

Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΤΖΩΑΝΝΟΣ 

-♦- 

Αριθ. 20662 (4) 

Συμπλήρωση του Οργανισμού Εσωτερικής Υπηρεσίας 
του Δήμου Αίγιου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθ. 21 του ν. 2190/1994, 8 παρ. 
5 του ν. 2307/1995, 18 παρ. 12 του ν. 2503/1997, 18 του 
ν. 2539/1997,13 παρ. 1 του ν. 2672/1998 και των π.δ/των 
22/1990 και 50/2001, καθώς και την ισχύουσα νομοθεσία 
«περί αρμοδιοτήτων των Ο.Τ.Α. Α' βαθμού». 

2. Τις υπ’ αριθμ. 173/1999, 317/2001,267/2003 και 01/2004, 
207/2004 και 274/2004 αποφάσεις του Δημοτικού Συμ¬ 
βουλίου του Δήμου Αίγιου «περί ψήφισης του Ο.Ε.Υ. 

του Δήμου» και «περί τροποποίησης και συμπλήρωσης 
του Ο.Ε.Υ. του Δήμου Αίγιου» που εγκρίθηκαν με τις υπ’ 
αριθμ. 10351/14.7.1999,13641/13.8.2001,13321/27.8.2003 και 
18249/13.12.2004 αποφάσεις μας που δημοσιεύθηκαν στα 
ΦΕΚ 1555/τ. Β73.8.1999, ΦΕΚ 1182/τ. Β711.9.2001, ΦΕΚ1324/ 
τ. Β'/16.9.2003 και ΦΕΚ 13/τ. Β'/13.1.2005, αντίστοιχα. 

3. Την υπ’ αριθμ. 454/2005 νεώτερη απόφαση του 
Δημοτικού Συμβουλίου Δήμου Αίγιου Ν. Αχάίας «περί 
συμπλήρωσης του υφισταμένου Ο.Ε.Υ. του Δήμου» και 
την υπ’ αριθμ. 33 - θέμα 1717.10.2005 γνωμοδότηση του 
Υπηρεσιακού Συμβουλίου Ο.Τ.Α. Ν. Αχάίας, με την οποία 
γνωμοδοτεί υπέρ της συμπλήρωσης του υφιστάμενου 
Ο.Ε.Υ. του Δήμου Αίγιου. 

4. Του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

5. Την υπ’ αριθμ. 241/18.8.1998 (ΦΕΚ 939/τ.Β'/1.9.1998) 
εξουσιοδοτική απόφαση του Γενικού Γραμματέα Περι¬ 
φέρειας, με την οποία η αρμοδιότητα αυτή μεταβιβά¬ 
στηκε στο Γ ενικό Διευθυντή Περιφέρειας, καθώς και το 
δικαίωμα να υπογράφουν «Με εντολή Γ.Γ. Περιφέρειας», 
αποφασίζουμε: 

Εγκρίνουμε την υπ’ αριθμ. 454/2005 απόφαση του Δη¬ 
μοτικού Συμβουλίου Δήμου Αίγιου «περί συμπλήρωσης 
του Οργανισμού Εσωτερικής Υπηρεσίας του Δήμου Αί¬ 
γιου» και με την πρόβλεψη, όπως παρακάτω: 

Στο άρθρο 4 του υφιστάμενου Ο.Ε.Υ. του Δήμου Αίγιου 
προστίθεται παράγραφος, όπως παρακάτω: 

4. I. Ο Προϊστάμενος της Δ/νσης του ΚΕΠ θα προ¬ 
έρχεται από τις κατηγορίες και κλάδους ΠΕΙ ή ΤΕ17 ή 
ΤΕ22. 

II. Οι Προϊστάμενοι των τμημάτων α. τμήμα Εξυπηρέ¬ 
τησης πολιτών και β. τμήμα Εσωτερικής ανταπόκρισης, 
θα προέρχονται από τις κατηγορίες και κλάδους ΠΕΙ ή 
ΤΕ17 ή ΤΕ22 ή ΔΕΙ, εξαντλουμένης της σειράς των παρ. 
6 και 7 του άρθρου 36 του ν. 2190/1994. 

Κατά τα λοιπά ισχύουν ως έχουν οι υπ’ αριθμ. 
10351/14.7.1999,13641/13.8.2001,13321/27.8.2003 και 18249/ 
13.12.2004 αποφάσεις μας. 

Με την παρούσα δεν προκαλείται δαπάνη σε βάρος 
του κρατικού προϋπολογισμού ούτε στον προϋπολογι¬ 
σμό του Δήμου Αίγιου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 10 Νοεμβρίου 2005 

Ο Γ ενικός Γ ραμματέας Περιφέρειας 

ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθ. 20448 (5) 

Έγκριση της υπ’ αριθμ. 11/2005 απόφασης του Διοικητι¬ 
κού Συμβουλίου, περί ψήφισης του Οργανισμού Εσω¬ 
τερικής Υπηρεσίας του Ν.Π.Δ.Δ. με την επωνυμία «Δη¬ 
μοτικό Λιμενικό Ταμείο Δήμου Αιγίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του π.δ. 184/25.6.2001 (ΦΕΚ 149/τ.Α7 
5.7.2001), περί μεταφοράς αρμοδιοτήτων του Λιμενι¬ 
κού Ταμείου Αιγίου στο Δήμο Αιγίου και τη σύσταση 
Ν.Π.Δ.Δ. με την επωνυμία «Δημοτικό Λιμενικό Ταμείου 
Δήμου Αιγίου». 


2. Τις διατάξεις του άρθρου 28 του ν. 2738/1999, όπως 
τροποποιήθηκαν, αντικαταστάθηκαν και συμπληρώθη¬ 
καν με τις όμοιες του άρθρου 11 παρ. 11,12,13 και 14 του 
ν.2839/2000 και 26 παρ. 5 του ν. 3013/2002. 

3. Του άρθρου 12 του ν.1188/1981 «Περί κυρώσεως του 
Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιες της παρ. 5 του άρθρου 8 του ν. 2307/1995 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για την Νομαρχιακή Αυτο¬ 
διοίκηση και άλλες διατάξεις», καθώς και τις διατάξεις 
του άρθρου 198 παρ. 3 του π.δ. 410/1995. 

4. Την υπ’ αριθμ. 11/7.4.2005 απόφαση του Διοικητικού 
Συμβουλίου του Λιμενικού Ταμείου Δήμου Αιγίου, καθώς 
και την όμοια υπ’ αριθμ. 361/27.5.2005 απόφαση του Δη¬ 
μοτικού Συμβουλίου Δ. Αιγίου, με την οποία εγκρίνει τον 
Οργανισμό Εσωτερικής Υπηρεσίας του Ν.Π.Δ.Δ. 

5. Την υπ’ αριθμ. 22-θέμα 1731.8.2005 γνωμοδότηση 
του Υπηρεσιακού Συμβουλίου Υπαλλήλων Ο.Τ.Α. νομού 
Αχάίας. 

6. Του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

7. Την υπ’ αριθμ. 241/18.8.1998 (ΦΕΚ 939/τ. Β71.9.1998) 
εξουσιοδοτική απόφαση του Γ ενικού Γ ραμματέα Περι¬ 
φέρειας, με την οποία η αρμοδιότητα αυτή μεταβιβά¬ 
στηκε στο Γ ενικό Διευθυντή Περιφέρειας, καθώς και το 
δικαίωμα να υπογράφουν “Με εντολή Γ.Γ. Περιφέρειας”, 
αποφασίζουμε: 

Εγκρίνουμε την υπ’ αριθμ. 11/2005 απόφαση του Διοικη¬ 
τικού Συμβουλίου του Ν.Π.Δ.Δ. με την επωνυμία « Λιμενι¬ 
κό Ταμείο Δήμου Αιγίου», περί ψήφισης του Οργανισμού 
Εσωτερικής Υπηρεσίας του, όπως παρακάτω: 

Αρθρο 1 

Διάρθρωση των υπηρεσιών 
του Λιμενικού Ταμείου Αιγίου 

Οι υπηρεσίες του Λιμενικού Ταμείου Δήμου Αιγίου θα 
λειτουργούν σε επίπεδο Αυτοτελούς Γ ραφείου. 

Άρθρο 2 

Αρμοδιότητες του Αυτοτελούς Γ ραφείου 
«Δημοτικό Λιμενικό Ταμείο Αιγίου» 

Η Διοίκηση και διαχείριση της περιουσίας και των 
πόρων του Ν.Π.Δ.Δ. εντός των ορίων της γεωγραφικής 
περιοχής ευθύνης στα διοικητικά όρια του Δήμου Αιγί¬ 
ου και όλων των ζωνών λιμένα και των εξομοιουμένων 
χώρων που υφίστανται ή πρόκειται να καθοριστούν. 

- Ο προγραμματισμός και η εκτέλεση των αναγκαίων 
έργων και προμηθειών για την εξυπηρέτηση εμπορικής 
και επιβατικής κίνησης και γενικά της εύρρυθμης λει¬ 
τουργίας του λιμένα. 

- Η εκπόνηση επενδυτικών προγραμμάτων και προ¬ 
γραμμάτων ανάπτυξης των δραστηριοτήτων του 
Ν.Π.Δ.Δ. 

- Η στελέχωση των υπηρεσιών του Ν.Π.Δ.Δ. 

- Κάθε άλλη αρμοδιότητα που απορρέει από τις ισχύ- 
ουσες διατάξεις νόμων, διαταγμάτων κ.λ.π. ή αρμοδι¬ 
ότητες που πρόκειται να μεταβιβασθούν στο μέλλον, 
σύμφωνα με τις ισχύουσες κάθε φορά διατάξεις για το 
σκοπό αυτό. 

Άρθρο 3 

Αρμοδιότητες Προϊσταμένου Αυτοτελούς Γραφείου 

Α. Ο Προϊστάμενος φροντίζει για: 
την εκπλήρωση του σκοπού για το οποίο συστήθηκε 
το Ν.Π.Δ.Δ., 

την κατάρτιση του ετήσιου προγράμματος κατασκευ¬ 
ής και συντήρησης των λιμενικών εγκαταστάσεων, 
τη σύνταξη του προϋπολογισμού εσόδων και εξόδων 
του ΝΠΔΔ, 

την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των 
έργων και τον ετήσιο προϋπολογισμό εσόδων και εξό¬ 
δων, 

τη σύνταξη του ετήσιου απολογισμού - ισολογισμού, 
μέσα σε τρεις μήνες από τη λήξη του οικονομικού 
έτους. 

Β. Ο Προϊστάμενος ελέγχει την καθημερινή εργασία 
του Δ.Λ.Τ.Α., ασκεί εποπτεία επί των εργασιών κάθε 
επιχειρησιακής μονάδας, έχει την διοίκηση του προσω¬ 
πικού και την ευθύνη της εκτέλεσης των αποφάσεων 
του ΔΣ. 

Γ. Επιπλέον είναι αρμόδιος για: 
την εισήγηση για πρόσληψη προσωπικού, προκειμέ- 
νου να καλυφθούν τακτικές και έκτακτες ανάγκες του 
Δ.Λ.Τ.Α., 

την τοποθέτηση του τακτικού προσωπικού στις προ- 
βλεπόμενες από τον παρόντα κανονισμό, θέσεις εργα¬ 
σίας και την χορήγηση αδειών, 
τη συνεργασία με εξωτερικούς συμβούλους για την 
κάλυψη ειδικών αναγκών του Δ.Λ.Τ.Α., 
την εισήγηση στο Δ.Σ. της τιμολογιακής πολιτικής 
του Δ.Λ.Τ.Α., 

την εισήγηση στο Δ.Σ. του προγράμματος εκπαίδευ¬ 
σης του προσωπικού, 

τα θέματα που καθορίζονται στον Κανονισμό Προ¬ 
σωπικού, 

το συντονισμό των εργασιών του προσωπικού του 
ΔΛΤΑ., 

την παρακολούθηση της αποδοτικότητας του προ¬ 
σωπικού του Γραφείου και τη σύνταξη των εκθέσεων 
αξιολόγησης του προσωπικού, 
την εισήγηση στο Δ.Σ. ου Δ.Λ.Τ.Α. σχετικά με τον τρό¬ 
πο χρηματοδότησης των επενδυτικών προγραμμάτων 
του ΔΛΤΑ, 

τη σύνταξη του ισολογισμού - απολογισμού και του 
προϋπολογισμού του ΔΛΤΑ, 
την εποπτεία της εφαρμογής του οικονομικού προ¬ 
γράμματος του ΔΛΤΑ και την ενημέρωση του Δ.Σ., 
την εποπτεία της κανονικής παρακράτησης και από¬ 
δοσης στο Δημόσιο φόρων, τελών, ΦΠΑ, ασφαλιστικών 
εισφορών κλπ, 

τον έλεγχο των γραμματίων είσπραξης και πληρω¬ 

μής, 

τα θέματα που καθορίζονται στους κανονισμούς του 
ΔΛΤΑ, 

τη γραμματειακή υποστήριξη των εργασιών του Δ.Σ. 
του ΔΛΤΑ, 

την τήρηση αρχείου πρακτικών και αποφάσεων του 
Δ.Σ. 

όλα τα θέματα σχέσεων του ΔΛΤΑ με το προσωπικό 
του και η διακίνηση των διαδικασιών, που σχετίζονται με 
τις κάθε φύσης διοικητικές υποθέσεις του προσωπικού 
(προσλήψεις, απολύσεις, βεβαιώσεις, ποινές κλπ), 


την τήρηση μητρώου της εργασιακής κατάστασης των 
εργαζομένων, η ενημέρωση και η τήρηση αρχείου με τις 
περιοδικές εκθέσεις ατομικής αξιολόγησης, 
τον υπολογισμό των αποδοχών, υπερωριών, ασφα¬ 
λιστικών εισφορών, παρακρατήσεων φόρου κλπ όλου 
του προσωπικού και την ενημέρωση σχετικά του λο¬ 
γιστηρίου, 

την υλοποίηση προγραμμάτων εκπαίδευσης του προ¬ 
σωπικού του ΔΛΤΑ και την παρακολούθηση της εξέλιξής 
των, 

την μέριμνα για την επάρκεια των αναλώσιμων υλι¬ 
κών στα γραφεία των υπηρεσιών, την εισήγηση για τις 
σχετικές προμήθειες και τη φροντίδα για την καθαριό¬ 
τητα και συντήρηση των γραφείων και ολοκλήρου της 
λιμενικής ζώνης, 

την παραλαβή και την πρωτοκόλληση εισερχομένων 
εγγράφων και αποστολή των εξερχόμενων, 
την τήρηση αρχείου εισερχομένων και εξερχόμενων 
εγγράφων, 

τη διανομή των εγγράφων στις διάφορες επιχειρησι¬ 
ακές μονάδες του ΔΛΤΑ, 
τη δακτυλογράφηση εγγράφων, 
τον έλεγχο και την τήρηση μητρώου χρηστών λιμένα, 
λιμενικών εγκαταστάσεων, ακινήτων, εξομοιούμενων με 
λιμένες χώρων κλπ, 

τον έλεγχο και την τήρηση αρχείου επιβατικής και 
εμπορικής κίνησης λιμένα, 

την εισήγηση για την τιμολόγηση των λειτουργιών 
του λιμένα, 

την καταμέτρηση των ωρών λειτουργίας των πάσης 
φύσεως μηχανημάτων του ΔΛΤΑ καθώς και της παρο¬ 
χής νερού σε πλοία, 

τη σύνταξη συμβολαίων με τους χρήστες ή μισθωτές 
ακινήτων και πάσης φύσης λιμενικών εγκαταστάσεων, 
την τήρηση των απαιτούμενων λογιστικών βιβλίων και 
περιοδικών καταστάσεων, 

την επεξεργασία των απαραίτητων στοιχείων για την 
κοστολόγηση έργων και υπηρεσιών του ΔΛΤΑ, 
τη συμβολή στην διαμόρφωση των οικονομικών προ¬ 
γραμμάτων του ΔΛΤΑ, 

την έκδοση και αποστολή στους χρήστες λιμένα των 
γραμματίων είσπραξης, 

την έκδοση των χρηματικών ενταλμάτων εξόδων, 
την παρακράτηση και απόδοση στο δημόσιο φόρων, 
τελών, ΦΠΑ, ασφαλιστικών εισφορών κλπ, 
τη σύνταξη του ισολογισμού - απολογισμού και του 
προϋπολογισμού του ΔΛΤΑ, 
τον έλεγχο των παραστατικών και την εξόφληση των 
χρηματικών ενταλμάτων εξόδων, 
την είσπραξη των εσόδων και την κατάθεσή τους 
στους τραπεζικούς λογαριασμούς του ΔΛΤΑ, 
τη τήρηση των απαραίτητων βιβλίων και καταστάσεων 
του Ταμείου, 

την παραλαβή και αποθήκευση υλικών , καυσίμων 
κλπ, 

τον περιοδικό έλεγχο ύπαρξης των απαραίτητων 
αποθεμάτων και την εισήγηση για τις σχετικές προ¬ 
μήθειες, 

την καθημερινή προμήθεια των επιχειρησιακών μονά¬ 
δων του ΔΛΤΑ με τα απαραίτητα υλικά, 
τον προγραμματισμό και συντονισμό της κίνησης των 
οχημάτων και μηχανημάτων του ΔΛΤ Α, 

τη διάθεση και τον έλεγχο της κατανάλωσης καυσί¬ 
μων και λιπαντικών, 

την τήρηση αρχείου κίνησης οχημάτων και μηχανη¬ 
μάτων, 

την εισήγηση για αγορά λιπαντικών και καυσίμων, 

την κίνηση για εργασία των οχημάτων και μηχανη¬ 
μάτων του ΔΛΤΑ, 

την εισήγηση για την αγορά υλικών και ανταλλακτι¬ 
κών. 

Αρθρο 4 

Οργανική Σύνθεση Προσωπικού 

ΜΟΝΙΜΟ ΠΡΟΣΩΠΙΚΟ 

Οι θέσεις των κατηγοριών ΠΕ και ΔΕ κατατάσσονται 
στους βαθμούς Δ (εισαγωγικός) Γ, Β και Α (καταληκτι¬ 
κός) 

Τα προσόντα διορισμού του προσωπικού στις οργανι¬ 
κές θέσεις περιγράφονται στο π.δ. 50/2001 όπως αυτό 
ισχύει κάθε φορά. 

Κατηγορία ΠΕ 

Κλάδος ΠΕΙ Διοικητικός - Οικονομικός δύο (2) θέσεις 

Κατηγορία ΔΕ 

Κλάδος ΔΕΙ Διοικητικός - Λογιστικός μία (1) θέση 

Κλάδος ΔΕ28 χειριστών μηχανημάτων έργου μία (1) 
θέση 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔ. ΔΙΚΑΙΟΥ ΟΡΙ¬ 
ΣΜΕΝΟΥ ΧΡΟΝΟΥ 

Κλάδος ΥΕ Εργατών - Χειρονακτικών μία (1) θέση 

Αρθρο 5 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες νομοθετικές διατάξεις. 

Άρθρο 6 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζομένους στο Ν.Π.Δ.Δ. ανεξαρτήτως σχέσεως 
εργασίας και οι υπηρετούντες στο Ν.Π.Δ.Δ. υπάλληλοι 
κατατάσσονται στις αντίστοιχες οργανικές θέσεις των 
οικείων Κλάδων σύμφωνα με τις διατάξεις του άρθρου 
8 του ν. 2738/1999. 

Η κατανομή του προσωπικού γίνεται πάντοτε με 
απόφαση του Προέδρου του Δ.Σ του Ν.Π.Δ.Δ., ανάλο¬ 
γα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται 
και τυχόν ειδικές ανάγκες των υπαλλήλων. 

Προϊστάμενος του αυτοτελούς γραφείου ορίζεται 
πάντοτε με απόφαση Προέδρου του Δ.Σ. ο κρινόμενος 
από το αρμόδιο Υπηρεσιακό Συμβούλιο υπάλληλος ανα- 
πληρούμενος σε περίπτωση απουσίας του ή κωλύματος 
από τον κατά βαθμό αρχαιότερο υπάλληλο της αυτής 
υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργα¬ 
νισμό, ρυθμίζεται με τον κανονισμό λειτουργίας του 
Ν.Π.Δ.Δ. 


Αρθρο 7 

Η ισχύς του παραπάνω Οργανισμού αρχίζει από τη 
δημοσίευσή του στην Εφημερίδα της Κυβερνήσεως. 

Από την απόφαση αυτή δημιουργείται δαπάνη μόνο σε 
βάρος του προϋπολογισμού του Ν.Π.Δ.Δ. με την επωνυ¬ 
μία «Δημοτικό Λιμενικό Ταμείο Δήμου Αιγίου» το ύψος 
της οποίας ανέρχεται στο ποσό των 56.000 € και είναι 
εγγεγραμμένη στον ΚΑΕ 10-6011 του προϋπολογισμού 
έτους 2005 του Ν.Π.Δ.Δ. και επομένων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 10 Νοεμβρίου 2005 

Ο Γ ενικός Γ ραμματέας Περιφέρειας 

ΠΑΝΑΓΙΩΤΗΣ ΚΑΒΒΑΔΑΣ 
-♦- 

Αριθ. 17810 (6) 

Τροποποίηση - συμπλήρωση του Οργανισμού Εσωτε¬ 
ρικής Υπηρεσίας του Δήμου Ωλενίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 228 του π.δ. 410/1995, όπως 
συμπληρώθηκαν με τις όμοιες του άρθρου 9 παρ. 1 του 
ν.2503/1997 και αντικαταστάθηκαν με τις όμοιες του άρ¬ 
θρου 9 παρ. 2 του ν. 2880/2001, σχετικά με τη σύσταση 
Ταμειακής Υπηρεσίας. 

2. Τις διατάξεις των άρθ. 18 του ν. 2190/1994, 8 παρ. 
5 του ν. 2307/1995, 18 παρ. 12 του ν. 2503/1997, 18 του 
ν. 2539/1997,13 παρ. 1 του ν. 2672/1998 και των π.δ/των 
22/1990 και 50/2001, καθώς και την ισχύουσα νομοθεσία 
«περί αρμοδιοτήτων των Ο.Τ.Α. Α' βαθμού». 

3. Την υπ’ αριθμ. 40/1999 απόφαση του Δημοτικού 
Συμβουλίου του Δήμου Ωλενίας «περί ψήφισης του νέου 
Ο.Ε.Υ. του Δήμου» που εγκρίθηκε με την υπ’ αριθμ. 5748/ 
23.4.1999 απόφασή μας και δημοσιεύθηκε στο υπ’ αριθμ. 
1125/τ. Β'/10.6.999 ΦΕΚ, καθώς και την υπ’ αριθμ. 62/2003 
απόφαση του Δ.Σ., η οποία εγκρίθηκε με την υπ’ αριθμ. 
18068/20.11.2003 απόφασή μας και δημοσιεύθηκε στο υπ’ 
αριθμ. 1822/τ. Β78.12.2003 ΦΕΚ. 

4. Την υπ’ αριθμ. 11/2005 νεώτερη απόφαση του Δη¬ 
μοτικού Συμβουλίου Δήμου Ωλενίας Ν. Αχαΐας «περί 
τροποποίησης και συμπλήρωσης του υφισταμένου Ο.Ε.Υ. 
του Δήμου» και την υπ’ αριθμ. 10-θέμα 3°/19·5.2005 γνω¬ 
μοδότηση του Υπηρεσιακού Συμβουλίου Ο.Τ.Α. Ν. Αχα¬ 
ΐας, με την οποία γνωμοδοτεί υπέρ της τροποποίησης 
του Ο.Ε.Υ. του Δήμου Ωλενίας. 

5. Του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

6. Την υπ’ αριθμ. 241/18.8.1998 (ΦΕΚ 939/τ. Β'/1.9.1998) 
εξουσιοδοτική απόφαση του Γ ενικού Γ ραμματέα Περι¬ 
φέρειας, με την οποία η αρμοδιότητα αυτή μεταβιβά¬ 
στηκε στο Γ ενικό Διευθυντή Περιφέρειας, καθώς και το 
δικαίωμα να υπογράφουν “Με εντολή Γ.Γ. Περιφέρειας”, 
αποφασίζουμε: 

Εγκρίνουμε την υπ’ αριθμ. 11/1005 απόφαση του Δημο¬ 
τικού Συμβουλίου Δήμου Ωλενίας «περί τροποποίησης 
του Οργανισμού Εσωτερικής Υπηρεσίας του για την 

σύσταση στον υφιστάμενο Ο.Ε.Υ. νέο τμήμα «Διαχείρι¬ 
σης Στερεών αποβλήτων» και τη θέσπιση νέων θέσε¬ 
ων τακτικού προσωπικού και με την πρόβλεψη, όπως 
παρακάτω: 

Α'. Στο άρθρο 1 του υφιστάμενου Ο.Ε.Υ, προστίθεται 
παράγραφος 5: 

5. Τμήμα Διαχείρισης Στερεών Αποβλήτων 
Β'. Στο άρθρο 2 του υφιστάμενου Ο.Ε.Υ. προστίθεται 
παράγραφος 5: 

5. Τμήμα Διαχείρισης Στερεών Αποβλήτων 
Λειτουργία ΧΥΤΑ άτομα 3 1 ΠΕ7 

1 ΤΕ4 
1 ΔΕ28 

Έλεγχος ΧΥΤΑ άτομα 2 1 ΔΕ4 

1 ΔΕ 

Αποκομιδή και Διαλογή 
άτομα 4 2 ΔΕ29 

στην πηγή 2 ΥΕ16 

Δύο θέσεις κλάδου ΔΕ 29 Οδηγών και δύο θέσεις 
κλάδων ΥΕ 16 Εργατών καθαριότητας μεταφέρονται 
από το Τμήμα Περιβάλλοντος και Η/Μ εξοπλισμού, στο 
παραπάνω νέο τμήμα «Διαχείρισης στερεών αποβλή¬ 
των» καθώς και μία (1) θέση Χειριστή Μηχανήματος ΔΕ 
28 από το Τμήμα Τεχνικών Υπηρεσιών. 

Γ'. Στο κεφάλαιο Β ΑΡΜΟΔΙΟΤΗΤΕΣ ΥΠΗΡΕΣΙΩΝ του 
υφιστάμενου Ο.Ε.Υ. τροποποιείται το άρθρο 3 με την 
μεταφορά της παραγράφου Γ «Προγραμματισμός για 
την αγροτική και τουριστική ανάπτυξη του Δήμου», στις 
αρμοδιότητες του άρθρου 6 «Τμήμα Περιβάλλοντος και 
Η/Μ Εξοπλισμού». 

Δ'. Στο κεφάλαιο Β ΑΡΜΟΔΙΟΤΗΤΕΣ ΥΠΗΡΕΣΙΏΝ στο 
άρθρο 6 «Τμήμα Περιβάλλοντος και Η/Μ Εξοπλισμού» 
γίνονται οι παρακάτω αναφερόμενες τροποποιήσεις- 
συμπληρώσεις: 

α) μεταφέρονται από το άρθρο 6 οι αρμοδιότητες 
της παρ. β «Λειτουργίες διαχείρισης απορριμμάτων» 
και εντάσσονται στις αρμοδιότητες του άρθρου 7 «Δι¬ 
αχείρισης στερεών αποβλήτων» 
β) οι παράγραφοι γ, δ, ε, στ του άρθρου 6 απαριθμού- 
νται σε β, γ, δ, ε. 

γ) συμπληρώνονται οι αρμοδιότητες του άρθρου 6 
με την μεταφορά από το άρθρο 3 της παραγράφου 
Γ «Προγραμματισμός για την αγροτική και τουριστική 
ανάπτυξη του Δήμου» και δημιουργείται παράγραφος 
στ) Προγραμματισμός για την αγροτική και τουριστική 
ανάπτυξη του Δήμου με τις αναφερόμενες σ’ αυτήν 
αρμοδιότητες. 

Ε'. Στο κεφάλαιο Β ΑΡΜΟΔΙΟΤΗΤΕΣ ΥΠΗΡΕΣΙΩΝ του 
υφιστάμενου Ο.Ε.Υ. προστίθεται νέο άρθρο 7, όπως πα¬ 
ρακάτω: 

Αρθρο 7 

ΤΜΗΜΑ ΔΙΑΧΕΙΡΙΣΗΣ ΣΤΕΡΕΩΝ ΑΠΟΒΛΗΤΩΝ 

Το τμήμα θα περιλαμβάνει τις παρακάτω υπηρεσίες: 
α. Υπηρεσία Λειτουργίας ΧΥΤΑ: 

Στην ευθύνη του γραφείου αυτού υπάγονται: 

Η λειτουργία του ΧΥΤΑ, η μελέτη, επίβλεψη και η ενδε¬ 
χόμενη αυτεπιστασία των συναφών με την υγειονομική 
ταφή έργων και εργασιών, καθώς και την αποκατάσταση 
του ΧΥΤΑ όταν ο χώρος εξαντληθεί σε συνεργασία και 


τη συνδρομή κατά περίπτωση, του Τμήματος «Τεχνικών 
Υπηρεσιών και Περιβάλλοντος». 

Ο σχεδιασμός, προγραμματισμός, μελέτη και επίβλεψη 
των εργασιών και έργων εξεύρεσης, οργάνωσης και 
λειτουργίας των πιθανών νέων ΧΥΤΑ της 4ης Διαχειρι¬ 
στικής Ενότητας Ν. Αχάίας και η παρακολούθηση των 
μελετών που ανατίθενται σε τρίτους σχετικά με το 
παραπάνω αντικείμενο. 

Η διεκπεραίωση των καθηκόντων που ανατίθενται σε 
αυτό αρμοδίως. 

β. Υπηρεσία Ελέγχου ΧΥΤΑ 

Η υπηρεσία Ελέγχου ΧΥΤΑ, είναι υπεύθυνη για την 
περιβαλλοντική παρακολούθηση (πιοπίίοΓίπρ) του ΧΥΤΑ 
σύμφωνα με τις διατάξεις της κείμενης νομοθεσίας, κα¬ 
θώς και για τον έλεγχο των προσερχόμενων στον ΧΥΤΑ 
υλικών, περιλαμβανομένης και της καταγραφής τους, 
καθώς και της επεξεργασίας των συναφών στοιχείων. 

Η υπηρεσία Ελέγχου ΧΥΤΑ, επικουρεί επίσης με προ¬ 
σωπικό και μέσα, την υπηρεσία Λειτουργίας ΧΥΤΑ για 
την κάλυψη κενών και την αντιμετώπιση ειδικών συν¬ 
θηκών και περιστατικών 

γ. Υπηρεσία Αποκομιδής και Διαλογής στην Πηγή. 

Στην ευθύνη της υπηρεσίας αυτής, υπάγονται: 

Η εκτέλεση εργασιών καθαριότητας των κοινόχρη¬ 
στων χώρων μέσα στην περιφέρεια του Δήμου. 

Η εκτέλεση εργασιών αποκομιδής, μεταφοράς και 
απόρριψης απορριμμάτων (προερχόμενων από οικίες, 
καταστήματα, επιχειρήσεις και κοινόχρηστους χώρους 
του Δήμου). 

Η εκτέλεση προγράμματος ανακύκλωσης με Διαλογή 
στην Πηγή (μελλοντικά). 

Το Τμήμα Διαχείρισης Στερεών Αποβλήτων θα συ¬ 
νεργάζεται στενά με το Τμήμα Τεχνικών Υπηρεσιών 
και Περιβάλλοντος, το οποίο θα συνδράμει, με μέσα και 
προσωπικό, σε όλες τις σχετικές με τη διαχείριση των 
στερεών αποβλήτων δραστηριότητες που θα αναπτύξει 
το πρώτο. Αυτό αφορά τόσο στις λειτουργικές ανάγκες 
του νέου ΧΥΤΑ, όσο και στον σχεδίασμά και υλοποίη¬ 
ση άλλων έργων και προγραμμάτων, όπως η ανάπτυξη 
προγράμματος ανακύκλωσης με Διαλογή στην Πηγή, 
η αποκατάσταση των Χώρων Ανεξέλεγκτης Διάθεσης 
Απορριμμάτων στην 4η Διαχειριστική Ενότητα Ν. Αχάίας 
και η διαχείριση άλλων κατηγοριών στερεών αποβλή¬ 
των, πέραν των δημοτικών. 

ΣΤ'. Τα άρθρα 7, 8, 9,10,11,12,13 και 14 του υφιστάμε¬ 
νου Ο.Ε.Υ. απαριθμούνται-μετατρέπονται στο εξής σε 
άρθρα 8, 9,10,11,12,13,14 και 15. 

Ζ'. Συμπληρώνεται το άρθρο 11 με τη σύσταση των πα¬ 
ρακάτω αναφερομένων θέσεων τακτικού προσωπικού: 

Μία (1) θέση κατηγορίας και κλάδου ΠΕ7 Χημικού Μη¬ 
χανικού, 

Μία (1) θέση κατηγορίας και κλάδου ΤΕ4 Τεχνολόγου 
Μηχανολόγου, 

Μία (1) θέση κατηγορίας και κλάδου ΔΕ4 Τεχνικού 
Μηχανολόγου, 

Μία (1) θέση κατηγορίας και κλάδου ΔΕ φύλακας 
ΧΥΤΑ, 

οι οποίες εντάσσονται στο τμήμα «Διαχείρισης Στε¬ 
ρεών Αποβλήτων». 

ΣΤ'. Συμπληρώνεται το άρθρο 12 ΘΕΣΕΙΣ ΠΡΟΪΣΤΑ¬ 
ΜΕΝΩΝ του υφιστάμενου Ο.Ε.Υ. με την προσθήκη πα¬ 
ραγράφου: 

- Στο Τμήμα Διαχείρισης Στερεών Αποβλήτων προί- 
σταται μόνιμος υπάλληλος του κλάδου ΠΕ και ελλείψει 
αυτού του κλάδου ΤΕ. 

Κατά τα λοιπά ισχύουν ως έχουν οι υπ’ αριθμ. 5748/ 
23.4.1999 και 18068/20.11.2003 αποφάσεις μας. 

Με την παρούσα προκαλείται δαπάνη μόνο σε βάρος 
του προϋπολογισμού του Δήμου Ωλενίας, έτους 2005 
και επομένων ετών, το ύψος της οποίας ανέρχεται στο 
ποσό των 170.000 € και είναι εγγεγραμμένη στον ΚΑΕ 
20-6011 του προϋπολογισμού έτους 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 10 Νοεμβρίου 2005 

Ο Γενικός Γραμματέας Περιφέρειας 

ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθ. 23303 (7) 

Κατάργηση Νομικού Προσώπου με την επωνυμία «Σχο¬ 
λική Επιτροπή Δημοτικού Σχολείου και Νηπιαγωγείου 
Λυγιάς» και σύσταση δύο (2) νέων Νομικών Προσώ¬ 
πων με την επωνυμία α) «Σχολική Επιτροπή Δημοτι¬ 
κού Σχολείου Δ.Δ. Λυγιά Δήμου Ναυπάκτου» και β) 
«Σχολική Επιτροπή Νηπιαγωγείου Δ.Δ Λυγιά Δήμου 
Ναυπάκτου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 5 του ν. 1894/1990« Για την 
Ακαδημία Αθηνών & άλλες εκπαιδευτικές διατάξεις». 

2. Τις διατάξεις του άρθρου 203 του π.δ 410/1995 (Δη¬ 
μοτικός και Κοινοτικός Κώδικας). 

3. Την υπ’ αριθμ. 13/1991 απόφαση του Κοινοτικού Συμ¬ 
βουλίου Λυγιάς, σχετικά με την σύσταση στην Κοινό¬ 
τητα Λυγιάς ίδιου Νομικού Προσώπου με την επωνυμία 
«Σχολική Επιτροπή Δημοτικού Σχολύου και Νηπιαγω¬ 
γείου Λυγιάς». 

4. Την υπ’ αριθμ. ΕΣ 11899/17.5.1991 απόφαση Νομάρχη 
Αιτωλ/νίας η οποία δημοσιεύθηκε στο υπ’ αριθμ. 393/ 
11.6.1991 ΦΕΚ (τεύχος Β'), με την οποία συστήθηκε στην 
προαναφερόμενη Κοινότητα ίδιο Νομικό Πρόσωπο με 
την επωνυμία «Σχολική Επιτροπή Δημοτικού Σ,χολειου 
και Νηπιαγωγείου Λυγιάς». 

5. Την υπ’ αριθμ. 299/2005 απόφαση Δημοτικού Συμ¬ 
βουλίου του Δήμου Ναυπάκτου, με την οποία καταργεί- 
ται το Νομικό Πρόσωπο με την επωνυμία «Σχολική Επι¬ 
τροπή Δημοτικού Σχολείου και Νηπιαγωγείου Λυγιάς» 
και συστήνονται δύο (2) ίδια Νομικά Πρόσωπα με τις 
επωνυμίες α) «Σχολική Επιτροπή Δημοτικού Σχολείου 
Δ.Δ. Λυγιά Δήμου Ναυπάκτου» β) «Σχολική Επιτροπή 
Νηπιαγωγείου Δ.Δ. Λυγιά Δήμου Ναυπάκτου». 

6. Την υπ’ αριθμ. 241/18.8.1998 ( ΦΕΚ 939/1.9.1998) από¬ 
φαση Γ ενικού Γ ραμματέα Περιφέρειας Δυτικής Ελλάδας, 
αποφασίζουμε: 

1. Καταργούμε την υπ’ αριθμ. Ε.Σ 11899/17.5.1991 από¬ 
φαση μας περί σύστασης ίδιου Ν.Π. με την επωνυμία 
«Σχολική Επιτροπή Δημοτικού Σχολείου & Νηπιαγω¬ 
γείου Λυγιάς » και συστήνουμε στον Δήμο Ναυπάκτου 


του Ν. Αιτωλ/νίας δύο (2) ίδια Νομικά Πρόσωπα με τις 
επωνυμίες α) «Σχολική Επιτροπή Δημοτικού Σχολείου 
Δ.Δ. Λυγιά Δήμου Ναυπάκτου» και β) «Σχολική Επιτροπή 
Νηπιαγωγείου Δ.Δ. Λυγιά Δήμου Ναυπάκτου». 

2. Σκοποί των Ν.Π. είναι: 

• Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, ανα¬ 
λώσιμων υλικών κ.λ.π. 

• Η εκτέλεση μικρών έργων για επισκευή και συντή¬ 
ρηση διδακτηρίων 

• Η αποκατάσταση φθορών και ζημιών του εξοπλισμού 
και των διδακτηριακών εγκαταστάσεων. 

• Η φροντίδα για την εξεύρεση άλλων πόρων και 
ο εφοδιασμός των σχολικών μονάδων με έπιπλα και 
σκεύη, με βιβλία για την σχολική βιβλιοθήκη και γενικά 
με όλα τα μέσα που είναι απαραίτητα για τη λειτουρ¬ 
γία τους και εν γένει η λήψη κάθε μέτρου που κρίνεται 
αναγκαία για τη στήριξη της διοικητικής λειτουργίας 
των Σχολικών μονάδων. 

3. Τα Νομικά Πρόσωπα διοικούνται από 5/μελές Διοι¬ 
κητικό Συμβούλιο ως εξής: 

α) Το Δήμαρχο ή Αντιδήμαρχο ή Δημοτικό Σύμβουλο 
ή Σύμβουλο του Τοπικού Συμβουλίου ως Πρόεδρο, που 
ορίζεται από το Δημοτικό Συμβούλιο. 

β) Από ένα (1) Δημοτικό Σύμβουλο ή Σύμβουλο του 
Τοπικού Συμβουλίου με τον αναπληρωτή του που ορί¬ 
ζονται από το Δημοτικό Συμβούλιο. 

γ) Τον εκάστοτε Διευθυντή του Δημοτικού Σχολείου 
για το Δημοτικό Σχολείο Λυγιά και τον εκάστοτε Διευ¬ 
θυντή του Νηπιαγωγείου για το Νηπιαγωγείο Λυγιά. 

δ)Έναν (1) εκπρόσωπο του συλλόγου γονέων και κη¬ 
δεμόνων για κάθε Σχολείο μαζί με τον αναπληρωτή του 
που ορίζονται από το Δημοτικό Συμβούλιο 

ε)Έναν (1) Δημότη κάτοικο Λυγιάς για κάθε σχολείο 
μαζί με τον αναπληρωτή του που ορίζονται από το 
Δημοτικό Συμβούλιο. 

4. Η θητεία των μελών του Διοικητικού Συμβουλίου 
ακολουθεί την Δημοτική περίοδο. 

5. Πόροι των Νομικών Προσώπων είναι: 

- Ετήσια επιχορήγηση του Δήμου. 

- Ετήσια επιχορήγηση του Κράτους. 

- Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

- Κάθε είδους εισφορές, δωρεές, κληρονομιές, κλη¬ 
ροδοσίες. 

- Πρόσοδοι από την περιουσία των Ν.Π. θα αποτελό¬ 
σουν μελλοντικές δωρεές, κληρονομιές κ.λ.π 

6. Το Νομικό Πρόσωπο εκπροσωπείται στα δικαστήρια 
ή σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Ακροτελεύτιο Άρθρο (κάλυψη δαπάνης) 

Από τις διατάξεις της απόφασης αυτής δεν προ- 
καλείται δαπάνη σε βάρος του Προϋπολογισμού των 
ΝομικώνΠροσώπων των δύο (2) Σχολικών Επιτροπών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 14 Νοεμβρίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

Αριθ. 13233 (8) 

Έγκριση υπέρβασης ανώτατου ορίου των επιτρεπομέ- 
νων ημερών μετακίνησης εκτός έδρας των υπαλλή¬ 
λων του κλάδου ΤΕ Τεχνολογίας Γεωπονίας και Δα¬ 
σοπονίας που υπηρετούν στη Δ/νση Γεωργίας της 
Ν.Α. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/30.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις. 

2. Τις διατάξεις του ν. 2685/99 (ΦΕΚ 35/18.2.1999) «κά¬ 
λυψη δαπανών μετακινούμενων υπαλλήλων εντός και 
εκτός επικράτειας κ.α.». 

3. Τις διατάξεις του άρθρου 25 παρ.6 του ν. 2738/1999 
(ΦΕΚ 180/9.9.1999) «Συλλογικές Διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις. 

4. Την υπ’ αριθμ. 3465/24.3.2005 (Β' 468) απόφαση του 
Γ ενικού Γ ραμματέα της Περιφέρειας Δυτικής Ελλάδας 
που αφορά στον καθορισμό ανωτάτου ορίου των επι- 
τρεπομένων κατ’ έτος ημερών μετακίνησης εκτός έδρας 
των υπαλλήλων που υπηρετούν στη Ν.Α Αχαΐας. 

5. Το υπ’ αριθμ. 12727/20.9.2005 έγγραφο της Δ/νσης 
Διοικητικών Υπηρεσιών της Νομαρχιακής Αυτοδιοίκησης 
Αχαΐας, με το οποίο μας διαβιβάστηκε το υπ’ αριθμ. 
10981/5.9.2005 έγγραφο της Δ/νσης Αγροτικής Ανάπτυ¬ 
ξης της Ν.Α. Αχαΐας για αύξηση του αριθμού ημερών 
εκτός έδρας για τους υπαλλήλους, που υπηρετούν στη 
Δ/νση Γεωργίας της Ν.Α. Αχαΐας και συγκεκριμένα του 
κλάδου ΤΕ, Γ εωπονίας και Δασοπονίας λόγω εκτάκτων 
γεγονότων (επιτόπιοι έλεγχοι λόγω θεομηνιών πυρκα¬ 
γιών, αποκατάστασης πληγέντος φυτικού υλικού) που να 
ολοκληρωθούν έγκαιρα και το αργότερο μέχρι τέλους 
του χρόνου. 

6. Το γεγονός ότι το ύψος της προκαλούμενης από την 
απόφαση αυτή δαπάνης, όσον αφορά τους υπαλλήλους 
της Δ/νσης Γ εωργίας της Ν.Α. Αχαΐας, θα ανέλθει στο 
ποσό των 4.500 Ευρώ και θα βαρύνει τον προϋπολογι¬ 
σμό της Ν.Α. Αχαΐας (Κ.Α.Ε. 0711), καθώς και πιστώσεις 
του Υπουργείου Γ εωργίας, αποφασίζουμε: 

Εγκρίνουμε την υπέρβαση του ανωτάτου ορίου των 
επιτρεπομένων ημερών μετακίνησης εκτός έδρας των 
υπαλλήλων του κλάδου ΤΕ Τεχνολογίας Γεωπονίας 
και Δασοπονίας που υπηρετούν στη Δ/νση Γεωργίας 
της Ν.Α. Αχαΐας, (7 άτομα), κατά 30 ημέρες, δηλαδή 
120+30=150 ημέρες. 

Κατά τα λοιπά ισχύει η υπ’ αριθμ. 3465/24.3.2005 (Β' 
468) προηγούμενη απόφασή μας. 

Η δαπάνη που θα προκληθεί από την εφαρμογή της 
απόφασης αυτής, θα βαρύνει τις πιστώσεις του προ¬ 
ϋπολογισμού της Νομαρχιακής Αυτοδιοίκησης Αχαΐας 
και του Υπουργείου Γ εωργίας, όπως αναφέρεται στην 
αρ. 6 παράγραφο της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 14 Νοεμβρίου 2005 

Ο Γ ενικός Γ ραμματέας Περιφέρειας 

ΠΑΝΑΓΙΩΤΗΣ ΚΑΒΒΑΔΑΣ 


Αριθ. 23159 (9) 

Τροποποίηση της υπ’ αριθμ. ΕΣ: 1884/22.1.1993 απόφα¬ 
σης του Νομάρχη Ιωαννίνων, περί σύστασης αμιγούς 
Κοινοτικής Επιχείρησης με την επωνυμία «ΚΟΙΝΟΤΙ¬ 
ΚΗ ΕΠΙΧΕΙΡΗΣΗ ΤΟΥΡΙΣΤΙΚΗΣ & ΠΟΛΙΤΙΣΤΙΚΗΣ ΑΝΑ¬ 
ΠΤΥΞΗΣ ΔΟΛΟΥ», όπως σήμερα αυτή ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (π.δ .410/ 
1995). 

2. Την υπ’ αριθμ. 25027/9-4-84 (Φ.Ε.Κ. 244/19.4.1984 τ.Β') 
απόφαση του Υπουργού Εσωτερικών. 

3. Την υπ’ αριθμ. 89/2005 απόφαση του Κοινοτικού 
Συμβουλίου Πωγωνιανής. 

4. Την υπ’ αριθμ. 20922/19.9.2001 (ΦΕΚ 1271/Β/2.10.2001) 
απόφασή μας, «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων, εγγράφων 
κ.λ.π. ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙ¬ 
ΑΣ» και 

5. Την Οικονομοτεχνική μελέτη έτους 2005, αποφα¬ 
σίζουμε: 

Τροποποιούμε την παρ. 6 της υπ’ αριθμ. ΕΣ: 1884/ 
22.1.1993 απόφασης του Νομάρχη Ιωαννίνων, ως εξής: 

Η Κοινότητα Πωγωνιανής διαθέτει στην επιχείρηση 
το χρηματικό ποσό των 45.000,00 ευρώ, ως ίδια συμμε¬ 
τοχή στο αρχικό κεφάλαιο της (αύξηση κατά 18.587,67 
ευρώ ). 

Κατά τα λοιπά ισχύει η προηγούμενη απόφασή μας. 

Κάλυψη δαπάνης: (Άρθρο 27 ν. 2081/1992). 

Με την παρούσα κανονιστική πράξη η Κοινότητα Πω- 
γωνιανής επιβαρύνεται με το ποσό των 18.587,67 ευρώ, 
το οποίο θα καταβληθεί σταδιακά στην εν λόγω επι¬ 
χείρηση μέχρι 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 7 Νοεμβρίου 2005 

Με εντολή Γ ενικού Γ ραμματέα Περιφέρειας 
Ο Προϊστάμενος Γ ενικής Διεύθυνσης 
ΔΗΜΗΤΡΙΟΣ ΜΠΑΛΤΟΓΙΑΝΝΗΣ 

-♦- 

Αριθ. 11209 (10) 

Σύσταση Νομικού Προσώπου με την επωνυμία «Δημο¬ 
τική Βιβλιοθήκη Αμοργού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Τις διατάξεις του άρθρου 203 και 205 του Π.Δ. 
410/1995 (Δ.Κ.Κ.). 

β) Του νόμου 2503/1997 (ΦΕΚ 107/Α/30.5.1997) «Διοίκηση, 
Οργάνωση της Περιφέρειας ρύθμιση θεμάτων για την 
τοπική αυτοδιοίκηση και άλλες διατάξεις». 

2. Την υπ’ αριθμ. 235/2005 απόφαση του Δημοτικού 
Συμβουλίου Αμοργού που αφορά στη σύσταση του Νο¬ 
μικού Προσώπου, αποφασίζουμε: 

1. Συστήνουμε στο Δήμο Αμοργού Ν.Π.Δ.Δ. με την επω¬ 
νυμία «Δημοτική Βιβλιοθήκη Αμοργού», σύμφωνα με τις 
διατάξεις του άρθρου 203 του π.δ. 410/1995. 

2. Η Δημοτική Βιβλιοθήκη Αμοργού θα έχει ως σκοπό 
την πνευματική ανάπτυξη του τόπου. 

3. Η διάρκεια της Δημοτικής Βιβλιοθήκης Αμοργού θα 
είναι αόριστη. 

4. Πόροι του ανωτέρω συνιστώμενου νομικού προ¬ 
σώπου θα είναι: α) οι εισπράξεις από επιχορηγήσεις 
του Υπουργείου Εθνικής Παιδείας και Θρησκευμάτων, 
β) η ετήσια επιχορήγηση του Δήμου Αμοργού και γ) οι 
κάθε είδους δωρεές, εισφορές, κληρονομιές και κλη¬ 
ροδοσίες. 

5. Το νομικό πρόσωπο θα διοικείται από διοικητικό 
συμβούλιο των οποίων τα μέλη τακτικά και αναπληρω¬ 
ματικά ορίζονται από το Δημοτικό Συμβούλιο σύμφωνα 
με τις διατάξεις του άρθρου 203 του Δημοτικού και 
Κοινοτικού Κώδικα. 

Η θητεία του Διοικητικού Συμβουλίου θα ακολουθεί 
αυτή της Δημοτικής Περιόδου. 

6. Η Δημοτική Βιβλιοθήκη Αμοργού θα εκπροσωπείται 
ενώπιον πόσης φύσεως και δικαιοδοσίας Δικαστηρίων 
και Δημοσίων και Διοικητικών αρχών, καθώς και στις 
συναλλαγές της με φυσικά και νομικά πρόσωπα από τον 
Πρόεδρο του Δ.Σ., τον οποίο όταν απουσιάζει ή κωλύεται 
θα τον αντικαθιστά ο Αντιπρόεδρος. 

Κάλυψη δαπάνης: Από τις διατάξεις της παρούσας 
απόφασης δεν προκαλείται δαπάνη σε βάρος του προ¬ 
ϋπολογισμού του Δήμου Αμοργού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 17 Νοεμβρίου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθ. 11210 (11) 

Σύσταση Νομικού Προσώπου με την επωνυμία «Αθλη¬ 
τικό Κέντρο Δήμου Αμοργού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη : 

1. Τις διατάξεις: 

α) Τις διατάξεις του άρθρου 203 και 205 του π.δ. 
410/1995 (Δ.Κ.Κ.). 

β) Του νόμου 2503/1997 (ΦΕΚ 107/Α/30.5.1997 «Διοίκηση, 
Οργάνωση της Περιφέρειας ρύθμιση θεμάτων για την 
τοπική αυτοδιοίκηση και άλλες διατάξεις». 

2. Την υπ’ αριθμ. 234/2005 απόφαση του Δημοτικού 
Συμβουλίου Αμοργού που αφορά στη σύσταση του Νο¬ 
μικού Προσώπου, αποφασίζουμε: 

1) Συστήνουμε στο Δήμο Αμοργού Ν.Π.Δ.Δ. με την επω¬ 
νυμία «Αθλητικό Κέντρο Δήμου Αμοργού», σύμφωνα με 
τις διατάξεις του άρθρου 203 του π.δ. 410/1995. 

2) Το Αθλητικό Κέντρο Δήμου Αμοργού θα έχει ως 
σκοπούς: α) την υποστήριξη του μαζικού αθλητισμού, 
β) την υποστήριξη του σωματειακού αθλητισμού, γ) την 
υποστήριξη του σχολικού αθλητισμού όλων των βαθμι¬ 
δών και δ) την υποστήριξη ψυχαγωγικών - πολιτιστικών 
εκδηλώσεων. 

3) Η διάρκεια του Αθλητικού Κέντρου Δήμου Αμοργού 
θα είναι αόριστη. 

4) Η περιουσία του ανωτέρω νομικού προσώπου θα 
αποτελείται από τα κινητά και ακίνητα των αθλητικών 
εγκαταστάσεων της Αμοργού για την εκπλήρωση του 
σκοπού τους. 


5) Πόροι του ανωτέρω συνιστώμενου νομικού προ¬ 
σώπου θα αποτελούν οι εισπράξεις από δικαιώματα 
χρήσης των αθλητικών χώρων, οι κάθε είδους και μορ¬ 
φής κρατικές ή άλλες επιχορηγήσεις, οι κάθε είδους 
δωρεές, εισφορές, κληρονομιές, κληροδοσίες, μισθώ¬ 
ματα από κινητά ή ακίνητα και εισπράξεις από αντίτιμα 
υπηρεσίας. 

6) Το νομικό πρόσωπο θα διοικείται από διοικητικό 
συμβούλιο των οποίων τα μέλη τακτικά και αναπληρω¬ 
ματικά ορίζονται από το Δημοτικό Συμβούλιο σύμφωνα 
με τις διατάξεις του άρθρου 203 του Δημοτικού και 
Κοινοτικού Κώδικα. 

Η θητεία του Διοικητικού Συμβουλίου θα ακολουθεί 
αυτή της Δημοτικής Περιόδου. 

Κάλυψη δαπάνης: από τις διατάξεις της παρούσας 
απόφασης δεν προκαλείται δαπάνη σε βάρος του προ¬ 
ϋπολογισμού του Δήμου Αμοργού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 17 Νοεμβρίου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθ. ΓΝ 3081 (12) 

Έγκριση υπερωριακής απασχόλησης υπαλλήλων Ν.Α. 

Κυκλάδων για Νοέμβριο και Δεκέμβριο 2005. 

Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη : 

1. Το π.δ. 30/1995 «Κώδικας Νομαρχιακής Αυτοδιοί¬ 
κησης». 

2. Τον Εσωτερικό Οργανισμό οργάνωσης και Λειτουρ¬ 
γίας της Νομαρχιακής Αυτοδιοίκησης Κυκλάδων (ΦΕΚ 
432/τ.Β/17.5.1995) όπως τροποποιήθηκε και ισχύει. 

3. Τις διατάξεις του άρθρου 16 του ν.3205/2003 (ΦΕΚ 
297/τ.Α'). 

4. Την παρ. 7 του άρθρου 25 του ν. 2738/1999 (ΦΕΚ 
180/τ.Α'). 

5. Την υπ’ αριθμ. 2/72757/0022/31.12.2003 εγκύκλιο 

Γ.Λ.τ.Κ. 

6. Το υπ’ αριθμ. 291/26.4.2005 έγγραφο Επάρχου Νάξου, 
υπ’ αριθμ. 2045/19.10.2005 και υπ’ αριθμ. 2044/19.10.2005 
έγγραφα Επάρχου Θήρας και το υπ’ αριθμ. 913/31.10.2005 
έγγραφο Επάρχου Ανδρου. 

7. Την ανάγκη απασχόλησης 24 υπαλλήλων διαφόρων 
υπηρεσιών της Ν.Α.Κ. πέραν του κανονικού ωραρίου 
λόγω αυξημένων υπηρεσιακών αναγκών εξαιτίας της 
υποστελέχωσης των υπηρεσιών της Ν.Α. Κυκλάδων, 
αποφασίζουμε: 

Εγκρίνουμε υπερωριακή απασχόληση εργασίας είκοσι 
τεσσάρων (24) υπαλλήλων της έδρας και των Επαρ¬ 
χείων για τους μήνες Νοέμβριο και Δεκέμβριο 2005, 
συνολικά για 2.880 ώρες και έως 60 ώρες στον καθένα 
ανά μήνα. 

Αναλυτικά: 

1. Για έναν (1) υπάλληλο της Δ/νσης Μεταφορών και 
Επικοινωνιών: συνολικά 120 ώρες για τους μήνες Νοέμ¬ 
βριο και Δεκέμβριο 2005. 

2. Για έναν (1) υπάλληλο της Δ/νσης Οικονομικών Υπη¬ 
ρεσιών: συνολικά 120 ώρες για τους μήνες Νοέμβριο 
και Δεκέμβριο 2005. 

3. Για δυο (2) υπαλλήλους της Δ/νσης Αστικής και 
Δημοτικής Κατάστασης: συνολικά 120 ώρες για τους 
μήνες Νοέμβριο και Δεκέμβριο 2005. 

4. Για έναν (1) υπάλληλο του Γραφείου Επαρχου Αν¬ 
δρου: συνολικά 120 ώρες για τους μήνες Νοέμβριο και 
Δεκέμβριο 2005. 

5. Για δυο (2) υπαλλήλους του Τμήματος Τεχνικών 
Υπηρεσιών Θήρας: συνολικά 240 ώρες για τους μήνες 
Νοέμβριο και Δεκέμβριο 2005. 

6. Γ ια έξι (6) υπαλλήλους του Πολεοδομικού Γ ραφείου 
Θήρας: συνολικά 720 ώρες για τους μήνες Νοέμβριο 
και Δεκέμβριο 2005. 

7. Γ ια έντεκα (11) υπαλλήλους του Τμήματος Τεχνικών 
Υπηρεσιών Νάξου: συνολικά 1320 ώρες για τους μήνες 
Νοέμβριο και Δεκέμβριο 2005. 


Οι αναγραφόμενες υπηρεσίες θα πρέπει να εκδώσουν 
απόφαση συγκρότησης συνεργείου παροχής υπερωρι- 
ακής εργασίας και να φροντίσει για την υποβολή βε¬ 
βαίωσης που θα αφορά στην παρασχεθείσα, σύμφωνα 
με την παρούσα απόφαση μας, εργασία. 

Η σχετική δαπάνη ανέρχεται στο ποσό των είκοσι 
χιλιάδων (20.000) Ευρώ και θα βαρύνει τον προϋπολο¬ 
γισμό της Ν.Α. έτους 2005, Φορέας 072 ΚΑΕ 511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 8 Νοεμβρίου 2005 

Ο Νομάρχης 
ΔΗΜΗΤΡΗΣ ΜΠΑΪΛΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιηίΐρ: νννννν.θί.ςιΐ' - θ-γπηΜ: ννββιτίΗδίθΓ @ βί.ςΐΓ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

Ευκο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοππ και μέχρι 100 σελίδες σε 5 θυτο προσαυξανόμενη κατα 
1 Θυτο ανά 50 σελίδες. 

• Η τιμή πώλησης σε μορφή οά-Γοπη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίεχ: 210 - 4071010 ίηΙθΓΠθΙ : ΜΠρ://νννννν. 6 ΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίθίτίθΐ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α' (Νόμοι, Π .Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ' (Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65€ 33€ 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Π ρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 ουτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θυτο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθίτίθΐ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















